
**Materská škola, Nová2912/2, 962 21 Lieskovec**



**Plán profesijného rozvoja pedagogických zamestnancov a odborných zamestnancov MŠ, Nová 2912/2, 962 21 Lieskovec**

|  |  |  |  |
| --- | --- | --- | --- |
| Vypracoval: | Mária Koppová, riaditeľ | Dátum: 31.01.2020 | Podpis: |
| Prerokované  v pedagogickej rade: | Erika Matúchová, vedúca MZ | Dátum:  05.02.2020 | Podpis: |
| Prerokované  so zástupcami zamestnancov: | Anna Jombíková, predseda ZO OZ | Dátum:  07.02.2020 | Podpis: |
| Prerokované  so zriaďovateľom: | Michal Turay, starosta | Dátum:  07.02.2020 | Podpis: |
| Vydal: | Mária Koppová, riaditeľ školy | Dátum: 07.02.2020 | Podpis: |
| Platnosť: | od 07.02.2020 do 31.12.2023 | | |

**ÚVOD**

V zmysle § 37 a § 40 zákona č. 138/2019 Z. z. o pedagogických zamestnancoch a o odborných zamestnancoch a o zmene a doplnení niektorých zákonov v znení neskorších predpisov sa profesijný rozvoj pedagogických zamestnancov (PZ) a odborných zamestnancov (OZ) riadi podľa štvorročného plánu profesijného rozvoja.

Plán profesijného rozvoja vydáva riaditeľ školy po prerokovaní so zriaďovateľom, zástupcami zamestnancov a v pedagogickej rade.

Na základe plánu profesijného rozvoja vydáva riaditeľ ročný plán vzdelávania pedagogických zamestnancov a odborných zamestnancov.

***Profesijný rozvoj sa uskutočňuje***:

* Podľa plánu profesijného rozvoja , ktorý vyplýva zo zamerania školy.
* Podľa profesijných štandardov a v súlade so súčasným vedeckým poznaním, odbornými a spoločenskými požiadavkami na výkon pracovnej činnosti.
* Prostredníctvom vzdelávania; tvorivej činnosti súvisiacej s výkonom pracovnej činnosti, najmä činnosti vedeckej, výskumnej, publikačnej alebo umeleckej; sebavzdelávania a výkonu pracovnej činnosti alebo absolvovania odbornej stáže zameranej na inovovanie profesijných kompetencií.
* V súlade s potrebami školy, odbornými a spoločenskými požiadavkami na výkon pracovnej činnosti a individuálnymi potrebami pedagogického a odborného zamestnanca.

1. **Zameranie, vlastné ciele školy a východiská pre stanovenie cieľov profesijného rozvoja**

**Zameranie školy:** Na rozvoj pohybových aktivít v zmysle zdravého životného štýlu, ochranu životného prostredia, sociálno-emocionálnu a dopravnú výchovu.

**Vlastné ciele školy:**

Hlavným cieľom je vytvoriť zo školy centrum vzdelávania, výchovy, kultúry a športu.

Východiská pre stanovenie cieľov profesijného rozvoja PZ a OZ sú potreby vyplývajúce:

* z profesijných štandardov,
* z strategického plánu školy,
* z požiadaviek na vzdelávanie PZ a OZ podľa legislatívy,
* zo ŠVP\*,
* ŠkVP\* (zameranie školy a vlastné ciele školy),
* zo štruktúry kariérových pozícií školy,
* z individuálnych potrieb zamestnancov (na základe výsledkov hodnotenia, analýzy vzdelávacích potrieb, plánu osobného rozvoja PZ a OZ...).

\*ŠVP (štátny vzdelávací program) \* ŠkVP (Školský vzdelávací program)

1. **Štruktúra zamestnancov školy**

*Tab. č. 1*

|  |  |  |  |
| --- | --- | --- | --- |
| **Počty zamestnancov** | | | |
|  | Pedagogickí/z toho nekvalifikovaní | Odborní/ z toho nekvalifikovaní | Nepedagogickí |
| Počet zamestnancov | 6/0 | 0 | 8 |

* 1. **Štruktúra pedagogických a odborných zamestnancov v kariérovom systéme**

*Tab. č. 2*

|  |  |  |  |  |
| --- | --- | --- | --- | --- |
| **Zaradenie PZ a OZ do kariérového stupňa** | | | | |
|  | začínajúci | samostatný | s 1. atestáciou | s 2. atestáciou |
| Počet PZ | 1 | 4 | 1 | 0 |
| Počet OZ | 0 | 0 | 0 | 0 |

*Tab. č. 3*

|  |  |  |
| --- | --- | --- |
| **Zaradenie PZ na kariérovú pozíciu** | | |
| Kariérová pozícia | Členenie kariérových pozícií podľa vykonávanej činnosti | Počet PZ |
| **Vedúci PZ** | Riaditeľ | 1 |
| **PZ špecialista** | Triedny učiteľ | 3 |
| Uvádzajúci zamestnanec | 1 |
| Vedúci predmetovej komisie alebo vedúci MZ | 1 |
| Iní špecialisti (koordinátori): koordinátor environmentálnej výchovy, koordinátor Zippyho kamaráti, koordinátor pre kultúrne záležitosti | 3 |

Vysvetlivky: MZ – metodické združenie

***Platná legislatíva:*** *Zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov,*

*Pokyn ministra č. 39/2017, ktorým sa vydávajú profesijné štandardy pre jednotlivé kategórie a podkategórie PZ a OZ škôl a školských zariadení*

*Koncepcia rozvoja materskej školy na roky 2020 -2023*

*Štátny vzdelávací program: pod číslom 2016-17780/27322:1-10A0*

*Školský vzdelávací program: „Oriešok“*

1. **Ciele rozvoja školy a profesijný rozvoj Pedagogických zamestnancov a odborných zamestnancov**

Na základe spracovanej analýzy boli stanovené ciele rozvoja školy a kompetencie, ktoré je potrebné u zamestnancov rozvíjať pre ich dosiahnutie (tabuľka č. 4). Aktivity pre dosiahnutie stanovených cieľov a rámcový harmonogram ich realizácie je spracovaný v tabuľke č. 5.

*Tab. č. 4*

|  |  |  |
| --- | --- | --- |
| ***Cieľ rozvoja školy***  ***(riešenie problému)*** | ***Kompetencie, ktoré je potrebné u PZ a OZ rozvíjať***  ***(prípadne téma vzdelávania)*** | ***Očakávaná zmena***  ***(čo sa má PZ, OZ naučiť)*** |
| Cieľ č. 1  Zvyšovať kvalitu VVP vo všetkých oblastiach /inovačné vzdelávanie | Prehlbovanie, zdokonaľovanie a rozširovanie profesijných kompetencií v súlade so ŠVP. | Uplatňovanie osvojených kompetencií v praxi. |
| Cieľ č. 2  Adaptačné vzdelávanie | Získať profesijné kompetencie vyššieho kariérového stupňa . | Vykonávanie činností ako samostatný PZ. |
| Cieľ č. 3  Aktualizačné vzdelávanie | Udržiavanie a obnovovanie profesijných kompetencií a získanie nových vedomostí a informácií. | Zvýšenie právneho povedomia zamestnancov a uplatňovanie  nových inovatívnych foriem a metód vzdelávania. |
| Cieľ č. 4  Funkčné vzdelávanie | Získať kompetencie pre pozíciu VPZ  Rozšíriť si kompetencie v oblasti riadenia. | Môcť kandidovať na vedúcu pozíciu  Zefektívniť proces riadenia |
| Cieľ č. 5  Umožniť 50% PZ vykonať 1. atestáciu | Overenie profesijných kompetencií na zaradenie do vyššieho kariérového stupňa | Didakticky spracováva poznatky príslušných vedných odborov a začleňuje ich do učebných osnov v školskom vzdelávacom programe. |
| Cieľ č. 6  Poskytnúť všetkým deťom rovnaké šance na vzdelávanie | Získať a osvojiť si kompetencie pre prácu s deťmi so ŠVVP | Využívať a uplatňovať nové metódy a formy pri práci s deťmi so ŠVVP |
| Cieľ č. 7  Viesť deti v pozitívnej sociálno-emocionálnej klíme | Získať kompetencie na vedenie projektu Zippyho kamaráti | Každoročná realizácia projektu  v predškolskej triede |
| Cieľ č. 8  Špecializačné vzdelávanie | Získanie profesijných kompetencií potrebných na výkon špecializovaných činností | Vedúci metodického združenia, triedny učiteľ a iné |

*Tab. č. 5*

|  |  |  |
| --- | --- | --- |
| **Cieľ rozvoja školy:** | |  |
| *Rozvojové aktivity*  *(formy a metódy rozvoja)* | *Rámcový harmonogram*  *(rok začatia a ukončenia rozvojovej aktivity)* | *Financovanie*  *(zdroj, suma v € / rok, ak nie je uvedené inak)* |
| Akreditované vzdelávanie | podľa ponuky | Škola/PZ |
| Adaptačné vzdelávanie | podľa potreby | bezplatne |
| Aktualizačné vzdelávanie | 20 hodín za dva školské roky | Interne bezplatne/ externe z rozpočtových zdrojov podľa cenovej ponuky |
| Metodické združenie | podľa plánu | - |
| Vzájomné odborné debaty medzi PZ | podľa potreby | - |
| Workshopy | podľa ponuky | pedagogický zamestnanec |
| Samovzdelávanie | priebežne | - |
| Pozorovanie iného zamestnanca | podľa potreby | - |
| Konzultácie s odborníkmi | podľa potreby | - |

*Tab. č. 6*

|  |  |  |  |
| --- | --- | --- | --- |
| **Plán profesijného rozvoja zamestnancov v súlade s potrebami školy** | | | |
| Meno zamestnanca | Plánovaný profesijný rozvoj | Rok začatia a ukončenia rozvojovej aktivity v rozpätí rokov 2020/ 2023 | Cieľ rozvoja školy, s ktorým je plánovaný profesijný rozvoj zamestnanca v súlade |
| Mária Koppová | Rozšíriť svoje kompetencie v oblasti práce s deťmi v súlade so ŠVP. |  | Cieľ. č. 1 |
| Rozšíriť si kompetencie v oblasti riadenia |  | Cieľ č. 4 |
|  |  |  |
| Erika Matúchová | Rozšíriť svoje kompetencie v oblasti práce s deťmi v súlade so ŠVP. |  | Cieľ. č. 1 |
| Vykonať 1. atestáciu | **Ukončila - 2020** | Cieľ č. 5 |
| Rozšíriť svoje kompetencie v oblasti práce s deťmi so ŠVVP |  | Cieľ č. 6 |
| Rozšíriť si kompetencie v oblasti riadenia. |  | Cieľ č. 4 |
| Elena Baculíková | Rozšíriť svoje kompetencie v oblasti práce s deťmi v súlade so ŠVP. |  | Cieľ. č. 1 |
|  |  |  |
|  |  |  |
| Jana Kohútová | Rozšíriť svoje kompetencie v oblasti práce s deťmi v súlade so ŠVP. |  | Cieľ. č. 1 |
| Rozšíriť svoje kompetencie v oblasti práce s deťmi so ŠVVP |  | Cieľ č. 6 |
|  |  |  |
| Viktória Murínová | Rozšíriť svoje kompetencie v oblasti práce s deťmi v súlade so ŠVP. | **31.8.2020 PPU** | Cieľ. č. 1 |
| Rozšíriť svoje kompetencie v oblasti práce s deťmi so ŠVVP |  | Cieľ č. 6 |
| Získanie profesijných kompetencií potrebných na výkon špecializovaných činností |  | Cieľ. č. 8 |
| Eva Bezeková | Rozšíriť svoje kompetencie v oblasti práce s deťmi v súlade so ŠVP. | **31.8.2020 PPU** | Cieľ. č. 1 |
| Získať profesijné kompetencie vyššieho kariérového stupňa . |  | Cieľ. č. 2 |
| Získanie profesijných kompetencií potrebných na výkon špecializovaných činností |  | Cieľ. č. 8 |
| Mgr. Anna Csuhaj\* | Rozšíriť svoje kompetencie v oblasti práce s deťmi so ŠVVP. |  | Cieľ. č. 6 |
| Vykonať 1. atestáciu | **Ukončila - 2020** | Cieľ č. 5 |
| Rozšíriť si kompetencie v oblasti riadenia |  | Cieľ č. 4 |
| Patrícia Chamulová\* | Rozšíriť svoje kompetencie v oblasti práce s deťmi so ŠVVP. |  | Cieľ. č. 6 |
| Vykonať 1. atestáciu | **Ukončila - 2020** | Cieľ č. 5 |
| Rozšíriť svoje kompetencie v oblasti práce s deťmi v súlade so ŠVP. |  | Cieľ. č. 1 |

*Vysvetlivky: \*PZ aktuálne na materskej a rodičovskej dovolenke*

*Rok začatia a ukončenia bude dopisovaný podľa aktuálnej ponuky vzdelávaní v rokoch 2020 až 2023.*

*Financovanie profesijného rozvoja je uvedené aj v § 63 zákona č. 138/2019 Z. z.*

1. **zodpovednosť za rozvoj**

• **Hlavnú a primárnu pozíciu a zodpovednosť má konkrétny jedinec**, ktorý je zodpovedný za vytvorenie, realizáciu aj hodnotenie vlastného profesijného rozvoja.

• **Ostatní zamestnanci** ( kolegovia) môžu v rámci rôznych tímov (napr. metodických združení, predmetových komisií; členovia projektových tímov, ktoré riešia konkrétnu problematiku...) poskytovať zamestnancovi spätnú väzbu v slovnej alebo písomnej podobe. Rovnako môže z úloh vyplývajúcich z práce tímu vyplynúť vzdelávacia potreba, ktorá sa stane súčasťou plánov profesijného rozvoja všetkých členov tímu.

• **Priamy nadriadený** má rolu aktívneho pomocníka, človeka, ktorý poskytuje povzbudenie, podporu, v prípade potreby vedenie a aktívnu účasť pri príprave plánu. Priamy nadriadený má na starosti formuláciu požiadaviek a budúcich potrieb, najmä v rovine očakávaných vedomostí, zručností a postojov (kompetencií) od zamestnanca. Priamy nadriadený v rámci hodnotenia nehodnotí len predchádzajúci výkon zamestnanca, ale aj úroveň kompetencií a pomenúva silné a slabé stránky nielen vo výkone, ale aj vo vedomostiach a zručnostiach zamestnanca.

• V prípade, že priamy nadriadený rozhoduje o kariérovom postupe zamestnanca, je zodpovedný aj za vytvorenie možností a podmienok na získanie potrebných zručností (napríklad, ak plánuje zamestnanca menovať do pozície „vedúci predmetovej komisie“, je vhodné, keď predtým umožní danému zamestnancovi absolvovať rozvoj v danej oblasti). Zodpovednosť za vytvorenie podmienok sa viaže k dohode so zamestnancom a samozrejme, aj za vyhodnotenie výsledkov profesijného rozvoja.

• **Riaditeľ školy** je človekom, ktorého úlohou je v spolupráci so zamestnancami zvyšovať kultúru organizácie, v ktorej každý sám preberá zodpovednosť za svoj rozvoj. Riaditeľ sa musí sám naučiť plánovať osobný rozvoj a vytvoriť podmienky na to, aby sa to naučili aj ostatní. Svojou mierou preberá zodpovednosť za profesionálny rozvoj svojich zamestnancov (napr. zmenou kultúry organizácie, jasnými pravidlami profesijného rozvoja, otvorenou politikou, vytváraním podmienok v organizácii, nielen finančným odmeňovaním a pod.).

• **Zriaďovateľ** nemá priamy dosah na zamestnancov. Významne však môže ovplyvňovať rozvoj riaditeľa školy i školského zariadenia.

*Pôsobnosť zamestnávateľa v profesijnom rozvoji je uvedená aj v § 64 zákona č. 138/2019 Z.z.*

1. **vyhodnotenie výsledkov**

Vyhodnocovanie rozvojových aktivít pracovníka a účinnosť rozvojových programov, ktorých sa zúčastnil, bude:

* pri hospitačnej činnosti
* odbornými debatami na metodickom združení
* na konzultačných dňoch

Vyhodnocovanie umožňuje, aby sa profesijný rast premietal do diferencovaného odmeňovania aj kariérneho postupu.

*Hodnotenie pedagogického zamestnanca a odborného zamestnanca je podkladom na*

a) odporúčanie uvádzajúceho pedagogického zamestnanca alebo odporúčanie uvádzajúceho odborného zamestnanca na ukončenie adaptačného vzdelávania,

b) vypracovanie plánu profesijného rozvoja a ročného plánu vzdelávania,

c) odmeňovanie.